
     REPUBLIKA HRVATSKA
  VARAŽDINSKA ŽUPANIJA

       OPĆINA BEDNJA
     OPĆINSKO VIJEĆE
OBRAZLOŽENJE  POLUGODIŠNJEG IZVJEŠTAJA  O IZVRŠENJU
PRORAČUNA OPĆINE BEDNJA
ZA 2026. GODINU

Temeljem članka 88. stavak 2. Zakona o proračunu („Narodne novine“ broj  144/21) i članka 54. stavak 3. Pravilnika o polugodišnjem i godišnjem izvještaju o izvršenju proračuna („Narodne novine“ broj 85/2023), Načelnik podnosi predstavničkom tijelu na donošenje polugodišnji izvještaj o izvršenju proračuna do 30. rujna tekuće godine.
            Polugodišnji  izvještaj o izvršenju Proračuna Općine Bednja sadrži propisane dijelove iz članka 4. Pravilnika, i to:

             -opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije

             -posebni dio proračuna po organizacijskoj i programskoj klasifikaciji, te razini odjeljka ekonomske klasifikacije 

             -izvještaj o zaduživanju na domaćem i stranom tržištu novca i kapitala

             -izvještaj o korištenju proračunske zalihe 

             -izvještaj o danim državnim jamstvima i izdacima po državnim jamstvima (nisu dana jamstva)

             -obrazloženje ostvarenja prihoda i primitaka, rashoda i izdataka.

Opći dio proračuna sadrži izvršenje po ekonomskoj klasifikaciji, izvorima financiranja i funkcijskoj klasifikaciji. Dakle, Račun prihoda i rashoda iskazan je na sljedeći način:
· Prihodi i rashodi prema ekonomskoj klasifikaciji
· Prihodi i rashodi prema izvorima financiranja
· Rashodi prema funkcijskoj klasifikaciji
Posebni dio proračuna sadrži izvršenje po organizacijskoj i programskoj klasifikaciji. Rashodi i izdaci raspoređeni su po programima, odnosno njihovim sastavnim dijelovima (aktivnosti, tekući i kapitalni projekti), a iskazani su prema ekonomskoj klasifikaciji i izvorima financiranja potrebnim za njihovo provođenje. Financijski plan proračunskog korisnika čine prihodi i primici te rashodi i izdaci raspoređeni u programe koji se sastoje od aktivnosti i projekata, a obuhvaćaju sve izvore financiranja.

Općina ima jednog  proračunska korisnika, a to je Dječji vrtić „Zibeljko“. 
Zakona o proračunu propisana je obveza uplate vlastitih i namjenskih prihoda i primitaka koje ostvare proračunski korisnici jedinice lokalne i područne (regionalne) samouprave u proračun nadležne jedinice. U namjenske prihode i primitke spadaju: pomoći, donacije prihodi za posebne namjene, prihodi od prodaje ili zamjene imovine, naknade s naslova osiguranja i namjenski primici od zaduživanja i prodaje dionica i udjela. Odlukom o izvršavanju proračuna Općine Bednja za 2026. godinu propisano je izuzeće od uplate vlastitih i namjenskih prihoda u proračun, no izuzeće ne isključuje  obvezu planiranja navedenih prihoda i primitaka te rashoda i izdataka u proračun Općine. 

Iz navedenog proizlazi obveza uključivanja svih prihoda i primitaka, rashoda i izdataka proračunskog korisnika u proračun Općine, sukladno ekonomskoj, programskoj, funkcijskoj, organizacijskoj i lokacijskoj klasifikaciji te izvorima financiranja.

To konkretno znači  da Općina Bednja, obzirom da je Odlukom o izvršavanju proračuna za 2026. godinu propisala izuzeće od obveze uplate vlastitih i namjenskih prihoda i primitaka korisnika u proračun, mora osigurati izvještajno praćenje ostvarivanja vlastitih i namjenskih prihoda i primitaka, kao i njihova trošenja. Ovi podaci moraju biti uključeni u polugodišnji i godišnji izvještaj o izvršenju proračuna Općine Bednja.


 Proračun općine Bednja za 2026. godinu donesen je na 5. sjednici Općinskog vijeća Općine Bednja održanoj 13. prosinca 2025. godine.  
UKUPNI PRIHODI
Ukupni prihodi proračuna i proračunskog korisnika ostvareni u izvještajnom razdoblju zajedno iznose 1.450.025,35 eura ili 22,65% od ukupno planiranih prihoda koji iznose 6.402.391,00 eura.  
U usporedbi sa prethodnom godinom za isto razdoblje kada su ukupni prihodi iznosili 1.493.565,58 eura, ukupni prihodi proračuna u izvještajnom razdoblju zabilježili su međugodišnji pad od 43.540,23 eura.  
Ukupne prihode proračuna čine prihodi poslovanja i prihodi od prodaje nefinancijske imovine. 
Prihodi poslovanja čine daleko najveći dio ukupnih prihoda proračuna te su u izvještajnom razdoblju ostvareni  u iznosu od 1.440.102,05 eura od planiranih 6.387.180,00 eura odnosno 22,55% a u usporedbi sa istim razdobljem prethodne godine prihodi poslovanja zabilježili su međugodišnji pad  od  52.901,60 eura  pa indeks iznosi  96,46% 
	Opis
	Izvršenje za 06.2026. 
	Udio

	Prihodi od poreza
	843.673,94
	58,59

	Pomoći od subjekata unutar opće države
	510.566,07
	35,45

	Prihodi od imovine
	4.684,88
	0,33

	Prihodi od administrativnih pristojbi i po posebnim  propisima
	72.357,66
	5,02

	Prihodi od prodaje proizvoda, te pruženih usluga
	420,69
	0,03

	Kazne, upravne mjere i ostali prihodi
	8.398,81
	0,58

	U k u p n o :
	1.440.102,05
	100,00%


 Najznačajnija stavka prihoda poslovanja su: prihodi od poreza s udjelom 58,59%    pomoći od subjekata unutar opće države sa udjelom od 35,45%, prihodi od upravnih i administrativnih pristojbi s udjelom od 5,02%, a ostatak se odnosi na prihode imovine sa 0,33%, te kazne, upravne mjere i ostali prihodi sa 0,58%.  

Prihodi od prodaje nefinancijske imovine zastupljeni su u ukupnim prihodima sa 0,68%, a iznose 9.923,30 eura.
61 Prihodi od poreza
Najznačajnije pozitivno odstupanje nalazi se na poziciji 611-Porez na dohodak  gdje je izvršenje u 2026. veće za 29.037,09 eura  nego u 2025. 

613 Porezi na imovinu bilježe rast prihoda u 2026. za 28.288,16 eura nego u 2025. iz razloga što su rješenja za porez na nekretnine poslane u toku izvještajnog razdoblja dok su u 2025. rješenja išla nakon izvještajnog razdoblja do 30.6. 
63 Pomoći iz inozemstva i od subjekata unutar općeg proračuna

Pomoći iz inozemstva i od subjekata unutar općeg proračuna ostvareni su u iznosu od 510.566,07 eura razmjerno odobrenim sredstvima po prijavama na natječaj, te realizaciji projekata.

            6331 Tekuće pomoći  proračunu                                                 60.879,00         11,92%  

            6332  Kapitalne pomoći proračunu                                           - 59.918,69        -11,74%
            6341 Tekuće pomoći od izvanpror. korisnika                             46.952,59           9,20%

            6353 Pomoći fiskalnog izravnanja                                             325.171,02        63,69%
            6381 Tekuće pomoći  temeljem prijenosa EU sredstava           106.152,15        20,79%

            6382 Kapitalne pomoći temeljem prijenosa EU sredstava          31.330,00          6,14%

            __________________________________________________________________










     510.566,07       100,00%
Tekuće pomoći iz državnog proračuna konto 6331 evidentirane su u iznosu od 60.879,00 eura a odnose se na fiskalnu održivost dječjih vrtića u iznosu od 46.159,00 eura , povrat sredstava za održavanje radionica bednjanskog govora u iznosu od 2.320,00 eura, te povrat sredstava od općine Videm za projekt „Pomost“ u iznosu od 12.400,00 eura.  
Kapitalne pomoći iz državnog proračuna bilježe pad prihoda. Sredstva koja  su prihodovana u 2025. za izgradnju biciklističke infrastrukture sukladno Odluci vraćena su u Državni proračun.  
Tekuće pomoći od izvanproračunskih korisnika-konto 6341 evidentirane su u iznosu od 46.952,59 eura  a sredstva su prihodovana od Hrvatskih cesta za podmirenje dijela troškova zimskog održavanja cesta. 

Na poziciji prihoda 6353 Pomoći fiskalnog izravnanja prihodovana su sredstva kao pomoć državnog proračuna za fiskalno izravnanje, odnosno 6 rata po 54.195,17 eura.  

Na poziciji prihoda „Tekuće pomoći temeljem prijenosa EU sredstava šifra 6381 evidentirana su sredstva u iznosu od 106.152,15 eura  za financiranje programa „Zaželi III“. 

Na poziciji prihoda kapitalne pomoći temeljem prijenosa EU sredstava evidentirana su sredstva u iznosu od 31.330,00 a za izgradnju teniskih terena. 

64 Prihodi od imovine

Prihodi na toj poziciji ostvareni  su u iznosu od 4.684,88 eura  a ostvarenje u 2025. iznosilo je 5.437,89 eura  odnosno 86,15%

-6422 Prihodi od zakupa i iznajmljivanja imovine a radi se o najmu Općinske imovine. (uredski objekti i objekat na Ravnoj Gori). U  izvještajnom razdoblju ove godine prihodovano je 4.137,10 eura  u prošloj godini po toj osnovi bilo je prihodovano 4.364,57 eura  odnosno 94,79%.  
65 Prihodi od upravnih i administrativnih pristojbi, pristojbi po posebnim propisima i naknadama
Prihodi na toj poziciji ostvareni  su u iznosu od 72.357,66 eura a ostvarenje u 2025. godini iznosilo je 80.801,41 eura  tj.  89,55%. 

Najznačajniji dio prihoda evidentiran je na pozicijama


-6514 ostale pristojbe i naknade u iznosu od  3.973,48
            -6524 šumski doprinos u iznosu od 3.728,47

-6526 ostali nespomenuti prihodi u iznosu od 29.955,32
            -6531 komunalni doprinosi u iznosu od 1.184,34
            -6532 komunalne naknade u iznosu od   33.509,38

Proračunski korisnik ostvario je prihod od sufinanciranja cijene usluge (pohađanje dječjeg vrtića) u iznosu od 29.955,32 eura  na poziciji ostali nespomenuti prihodi).  
 66 Prihodi od prodaje proizvoda i robe te pruženih usluga i prihodi od donacija

Radi se o prihodima koji su ostvareni od pruženih usluga (Hrvatske vode-10%  naplaćenih sredstava za naknadu za uređenje voda) 420,69 eura.

Ostvarenje prihoda u 2026. godini manje je nego u 2025. iz razloga što od 2025. godine Hrvatske vode same naplaćuju naknadu za uređenje voda, te se iz tog razloga smanjuju prihodi.   
68 Kazne, upravne mjere i ostali prihodi 

Ostvareni su u iznosu od 8.398,81 eura , odnosno sa 148,74 % u odnosu na 2025. godinu. 
Kazne i upravne mjere prihodovane su u iznosu od 5.717,40 a ostali prihodi u iznosu od 2.681,41 eura. 
7 Prihodi od prodaje nefinancijske imovine

Ostvarenje prihoda u 2026. iznosi 9.923,30 eura , a u 2025. iznosilo je 561,93 eura. Prihodi su ostvareni po osnovi prihoda od prodaje zemljišta i višegodišnjih nasada (šume). 
 UKUPNI RASHODI
Općina Bednja zajedno sa proračunskim korisnikom Dječji vrtić Zibeljko izvršila je ukupne rashode u iznosu  1.292.632,61 eura.   
RASHODI POSLOVANJA (razred 3) 
Izvršeni su u iznosu od 931.086,56 ili 43,13% od plana koji iznosi 2.158.781,00 eura  a u odnosu na prethodnu godinu evidentirano je povećanje za 40.347,02 eura. U odnosu na 2025. godinu, rashodi poslovanja ostvareni su sa 104,53%.
	Opis
	Izvršenje za 06.2026.
	Udio

	Rashodi za zaposlene
	322.582,91
	34,64

	Materijalni rashodi
	396.276,59
	42,56

	Financijski rashodi
	5.192,22
	0,56

	Subvencije 
	11.160,04
	1,20

	Pomoći unutar opće države
	20.093,20
	2,16

	Naknade građanima i kućanstvima
	34.840,74
	3,74

	Rashodi za donacije
	140.940,86
	15,14

	U k u p n o :
	931.086,56
	100,00%


Strukturu izvršenih rashoda poslovanja za promatrano razdoblje čine materijalni rashodi u nadležnom proračunu te kod proračunskih korisnika s udjelom 42,56%, slijede zatim rashodi za zaposlene s udjelom 34,64%, ostali rashodi (donacije) 15,14%, rashodi za naknade građanima i kućanstvima na temelju osiguranja i druge naknade sa 3,74%, pomoći unutar opće države 2,16% , subvencije 1,20%,  te financijski rashodi od 0,56% 
U nastavku se daje pregled izvršenja rashoda poslovanja u prvom polugodištu 2026. godine po skupinama: 
31 Rashodi za zaposlene
Ukupni rashodi za zaposlene iznose 322.582,91 eura , a obuhvaćaju rashode za zaposlene u  Općini Bednja 122.673,43 eura , rashode za zaposlene u Dječjem vrtiću u iznosu 132.230,75 eura , te plaće djelatnika po programu „Zaželi“ u iznosu od 67.678,73 eura.  
Rashodi za zaposlene izvršeni su u iznosu od 322.582,91 eura  što je 45,18% od planiranih 714.050,00 eura.   
32 Materijalni rashodi

Materijalne rashode čine naknade troškova zaposlenima, rashodi za materijal i energiju, rashodi za usluge, te ostali nespomenuti rashodi poslovanja, a ukupno iznose 396.276,59 eura.
Ukupno izvršenje materijalnih rashoda iznosi 396.276,59 eura  ili 45,25% u odnosu na planiranih 875.830,00 eura. U usporedbi sa prethodnom godinom, materijalni rashodi veći su za 19.377,00 eura.

Značajnija promjena uslijedila je na stavkama rashoda:  

· 3212- Naknade za prijevoz na posao i s posla bilježi rast rashoda u iznosu od 2.296,01 eura u iznosu na 2025. godinu odnosno iznosi 119,99%. iz razloga  što je došlo do povećanja broja zaposlenih u dječjem vrtiću kao i većih rashoda u projektu „Zaželi“. 
· 3231-Usluge telefona, interneta, pošte i prijevoza u izvještajnom razdoblju 2026. veće se za 7.177,78 iz razloga što su u toku ove godine izvršene aktivnosti na upisu nerazvrstanih cesta pa su stoga poslani preporučeni pozivi vlasnicima zemljišta uz nerazvrstane ceste u iznosu od 4.187,50 eura a poslane su i opomene dužnicima za komunalne naknade.  
· 3232-Usluge tekućeg i investicijskog održavanja bilježe rast u odnosu na isto izvještajno razdoblje 2025. godine iz razloga što su utrošena  značajnija sredstva za čišćenje nerazvrstanih cesta (čišćenje snijega).                                                                                                                                                                                                                               
34 Financijski rashodi
Financijski rashodi izvršeni su u iznosu 5.192,22 eura što je 37,90% u odnosu na plan koji iznosi 13.701,00 eura , a u usporedbi sa 2025. godinom viši   su za 256,52 eura. 
Financijske rashode čine kamate za primljene kredite i zajmove te ostali financijski rashodi (bankarske usluge i usluge platnog prometa, zatezne kamate te ostali nespomenuti financijski rashodi) Jedinstvenog upravnog odjela Općine Bednja i proračunskog korisnika. 
35 Subvencije


Planirano je 80.000,00 eura za  subvencije poljoprivrednicima i obrtnicima te kućanstvima, a realizirano je 11.160,04 eura  što je 13,95% u odnosu na plan, a u usporedbi sa prethodnom godinom realizacija je manja  za 8.479,69 eura . 
Sredstva su utrošena za :
· Subvencije poljoprivrednicima i stočarima u iznosu od 690,04
· Subvencije kućanstvima za sufinanciranje djećjih vrtića u iznosu od 10.470,00
Razlog smanjenja rashoda u 2026. u odnosu na prethodnu 2025. godinu je iz razloga što su potpore poljoprivrednicima i obrtnicima isplaćene u srpnju mjesecu te stoga nisu ušli u ovo izvještajno razdoblje.  

U strukturi rashoda poslovanja  subvencije su zastupljene sa 1,20%.
36 Pomoći dane u inozemstvo i unutar općeg proračuna
Obuhvaćaju pomoći unutar općeg proračuna i pomoći proračunskim korisnicima drugih proračuna, a planirane su u iznosu od 41.600,00 eura.U izvještajnom  razdoblju realizirano  je 20.093,20 eura ili 48,30 % u odnosu na plan. 
Pomoći proračunskim korisnicima drugih proračuna obuhvaćaju isplatu sredstva za financiranje pohađanja vrtića djece s područja Općine Bednja  a čiji osnivači su druge Općine ili Gradovi. U tu svrhu izdvojeno je 3.536,25 eura. 
Tekuće pomoći drugom proračunu realizirane  su u iznosu od 16.556,95 eura  a odnose se na povrat sredstva Općini Vinica a za troškove po projektu „Zaželi“. 
U strukturi rashoda poslovanja  pomoći su zastupljene  sa 2,16%.

37 Naknade građanima i kućanstvima na temelju osiguranja i druge naknade
Naknade građanima i kućanstvima odnose se na socijalne naknade i druge naknade građanima i kućanstvima iz proračuna, a u prvom polugodištu 2026. godine izvršene  su u iznosu 34.840,74 eura  ili 44,10% u odnosu na plan koji iznosi 79.000,00 eura. Usporedbom sa 2025. godinom rashodi su manji za 1.931,74 eura. U navedenoj grupi rashoda nalaze se i rashodi za stipendije, učeničke domove i prijevoz, jednokratne pomoći bolesnim osobama i osobama slabijeg imovinskog stanja, naknade za novorođenu djecu, troškovi odvoza smeća  samačkim kućanstvima i darovi za školsku i predškolsku djecu.  
U strukturi rashoda poslovanja naknade građanima i kućanstvima zastupljene su sa 3,74%.
38 Ostali rashodi poslovanja 
Unutar ove skupine rashoda planiraju se tekuće i kapitalne donacije u ukupnom iznosu 354.600,00 eura  a isplaćeno je 140.940,86 eura odnosno 39,75%  u odnosu na plan. 
Razlog smanjenja navedenih rashoda u 2026. je u tome što su prijenosi korisnicima  po ugovorima  izvršeni nakon izvještajnog razdoblja odnosno u srpnju 2026.
RASHODI ZA NABAVU NEFINANCIJSKE IMOVINE  (razred 4)
Izvršeni su u iznosu 316.050,57 eura  ili 7,88% od plana koji iznosi 4.4012.610,00 eura  a u odnosu na isto razdoblje prethodne godine evidentno je smanjenje rashoda od 155.824,73 eura.  
U nastavku se daje pregled izvršenja rashoda za nabavu nefinancijske imovine u prvom polugodištu 2026. godine, po skupinama.
 Rashodi za nabavu nefinancijske imovine  ostvareni su u iznosu od 316.050,57 eura  tj. sa 66,98% u odnosu na realizaciju u 2025. godini. 

Struktura izvršenih rashoda poslovanja  je slijedeća: 

· 4211 stambeni objekti                                                                18.700,00           5,91%
· 4212 poslovni objekti





   109.666,68          34,70%

· 4213 ceste,željeznice i ostali prometni objekti

     11.034,05            3,49%

· 4214 ostali građevinski objekti



   164.936,34          52,19%

· 4221 uredska oprema i namještaj



       1.606,53             0,51%

· 4226 sportska i glazbena oprema                                                1.799,00             0,57%
· 4227 uređaji, strojevi i oprema



    7.705,00               2,44%   
· 4241 knjige






         32,97               0,01%
· 4262 ulaganja u računalne programe                                           570,00               0,18%

                                       U k u p n o: 


     
 316.050,57
      100,00%
Izdaci za financijsku imovinu i otplate zajmova (razred 5)
Evidentirani su izdaci na kontu 5443 za otplatu glavnice po dugoročnom kreditu ugovoren u Zagrebačkoj banci za izgradnju dječjeg vrtića u Bednji  u iznosu od 45.495,48 eura. 
II. POSEBNI DIO PRORAČUNA

Sukladno Pravilniku o proračunskim klasifikacijama, Proračun Općine Bednja strukturiran je s dva razdjela:

· Predstavnička i izvršna tijela

· Jedinstveni upravni odjel

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. 


U nastavku je dan pregled programa i projekata Proračuna, udio pojedinog programa,  projekta i aktivnosti u ukupnim rashodima te indeks izvršenja.

Program: 1000 JAVNA UPRAVA I ADMINISTRACIJA (Rad predstavničkih i izvršnih tijela)

Program je ostvaren  kroz slijedeće aktivnosti: 

· planirani su rashodi u iznosu od 36.000,00 eura a izvršeni sa 14.790,36 eura za bruto plaću načelnika, predsjednika vijeća, te naknade za prisustvovanje sjednicama članovima Općinskog vijeća .

Program: 2001 JAVNA UPRAVA I ADMINISTRACIJA-UPRAVNI ODJEL

U okviru navedenog programa utrošena su sredstva u iznosu od 318.303,22 eura. Navedena sredstva utrošena su na realizaciju sljedećih aktivnosti: 

· redovno financiranje političkih stranaka u Općinskom vijeću realizirano je u iznosu od 2.608,01 eura odnosno za 13 vijećnika po 39,82 € mjesečno. 

· plaće za zaposlene realizirane su u iznosu od 122.673,43 eura odnosno sa 47,31% u odnosu na plan (plaće za redovan rad, ostali rashodi za zaposlene, doprinosi na plaće ).

· materijalni rashodi planirani su u iznosu od 328.660,00 eura  a izvršeni sa 138.759,74 eura odnosno sa 42,22%. Najznačajniji iznos sredstava utrošen je za slijedeće namjene: naknade za prijevoz u iznosu od 3.229,17 eura,  uredski materijal i energija u iznosu od 8.882,72 eura, usluge telefona, pošte i prijevoza u iznosu od 11.452,32 eura,  usluge promidžbe i informiranja u iznosu od 10.167,20 , komunalne usluge u iznosu od 2.982,31 eura,  intelektualne i osobne usluge u iznosu od 20.460,19 eura,  računalne usluge u iznosu od 14.941,20 eura, ostale usluge u iznosu od 13.478,99 eura,  te ostali nespomenuti rashodi poslovanja u iznosu od 33.903,54 eura. 

· financijski rashodi izvršeni su sa 3.474,10eura i to za bankarske usluge i usluge platnog prometa, te za zatezne kamate. 

· otplata glavnice primljenih kredita financirane su u iznosu od 45.495,48 eura za rate kredita koji je realiziran za izgradnju dječjeg vrtića. 

Program: 2002 ODRŽAVANJE I GRAĐENJE KOMUNALNE INFRASTRUKTURE

U okviru navedenog programa utrošena su sredstva u iznosu od 454.143,25 eura. Navedena sredstva utrošena su na realizaciju sljedećih aktivnosti: 

· održavanje nerazvrstani cesta realizirano je u iznosu od 91.789,83 eura odnosno sa 61,19% (financiranje rada zimske službe u iznosu od 56.169,75 eura, održavanje objekata za   cestovnu odvodnju u iznosu od 35.620,08 eura), 

· održavanje javnih površina (održavanje zelenih površina, održavanje cvjetnih gredica, čišćenje javnih površina) u iznosu od 21.882,48 eura. 

· održavanje javne rasvjete (popravak lampi javne rasvjete u iznosu od 225,00eura, te električna energija za javnu rasvjetu u iznosu od 16.630,19 eura. 
· održavanje građevinskih objekata ( električna energija, materijal i dijelovi za tekuće održavanje, usluge tekućeg i investicijskog održavanja) u iznosu od 4.443,61 eura

· modernizacija nerazvrstanih cesta i sanacija klizišta  planirana je u iznosu od 1.865.360,00 eura, a realizirana sa 12.642,18 eura odnosno sa 0,68%. Sredstva će se  utrošiti u narednom razdoblju za  sanaciju klizišta, te modernizaciju nerazvrstanih cesta a sukladno raspisanim javnim nabavama.  

· realizirana je nabavka i postavljanje led lampi u iznosu od 7.705,00 eura
· izvršeni su radovi na izgradnji kino dvorane u iznosu od 20.166,68 eura. 
· realizirana je kupnja dijela društvenog doma u Rinkovcu u iznosu od 63.250,00 eura. 
· izvršena je izgradnja teniskih terena u Bednji u iznosu od 143.151,26 eura. 
Program: 2003 URBANIZAM I PROSTORNO UREĐENJE

Planirani su rashodi u iznosu od 20.000,00 eura a u izvještajnom razdoblju nije bilo izvršenja rashoda za tu namjenu. U narednom periodu će se realizirati rashodi u vezi izrade  prostornog i urbanističkog plana.  
Program: 2004  ZAŠTITA OKOLIŠA

· Na području Općine provedene su  aktivnosti na zakonskoj obvezi skupljanja i zbrinjavanja lešina, te hvatanja i skupljanja napuštenih životinja u  iznosu od  1.000,00 eura. 
Program: 2005-POTICANJE RAZVOJA GOSPODARSTVA,POLJOPRIVREDE I STOČARSTVA 

Program je realiziran kroz dodjele pomoći  kroz poticaje u stočarstvu  u iznosu od 690,01 eura tj. sa 2,65%.

Izdvojena su financijska sredstva za potpore u stočarstvu kroz sufinanciranje umjetnog osjemenjivanja stoke (26,54 eura po računu). Nakon izvještajnog razdoblja izvršene  su isplate u poljoprivredi sukladno objavljenom javnom  pozivu (kupnja sjemenske robe, gnojiva, sadnica), kao i isplaćeni poticaji za novoosnovane obrte. 
Program: 2006- SOCIJALNA ZAŠTITA
 U 2026. godini od strane  Upravnog odjela donijeta su rješenja  za potrebe liječenja i kupnju lijekova, za plaćanje troškova stanovanja i po osnovi socijalnog statusa, te pomoć djeci sa invaliditetom  u iznosu od 9.839,82 eura

Iz proračuna općine Bednja podmireni su troškovi koji su fakturirani od strane Ivkom Ivanec a za odvoz smeća korisnicima koji spadaju u kategoriju samačkih domaćinstava i stariji su od 70 godina u iznosu od 3.905,92 eura.
Naknade za podjelu uskrsnica  umirovljenicima slabijeg imovinskog statusa iznose 3.710,00 eura. 
 Programom „Zaželi “- prevencija institucionalizacije u 2026. su izdvojena  sredstva u iznosu od 94.080,68 eura odnosno sa 64,73%. 

Program: 2007- PREDŠKOLSKI I ŠKOLSKI ODGOJ
Planirana su sredstva u iznosu od 118.520,00 eura a izvršeni su rashodi u iznosu od 61.525,73 eura odnosno sa 51,91%. Program je realiziran kroz aktivnosti:

· aktivnost financiranja programa osnovnih škola izvršena je u iznosu od 20.790,60 eura tj. sa 45,69%

· sufinanciranje programa srednjoškolskog i visokoškolskog programa financirana je u iznosu od 17.385,00 eura (prijevoz i stipendije)

· aktivnost sufinanciranja predškolskog odgoja  (privatni vrtići i vrtići u vlasništvu JLS drugih općina i gradova)  financirana je u iznosu od 14.006,25 eura,

· školske aktivnosti za djecu u sklopu pilot projekta financirane su u iznosu od 9.343,88 eura  odnosno sa 81,82%. 

Program: 2008 –PROMICANJE KULTURE
Na godišnjoj razini planirani su troškovi u iznosu od 18.800,00 eura a u izvještajnom razdoblju nije bilo rashoda za tu namjenu. Sukladno potpisanim ugovorima dio rashoda je ostvaren početkom srpnja mjeseca, a ostatak će se realizirati do kraja godine. 
Program: 2009- RAZVOJ SPORTA
Planirani su rashodi u iznosu od 211.000,00 i to za izgradnju biciklističke infrastrukture iznos od 200.000,00, te za rad sportskih udruga iznos od 11.000,00
U izvještajnom razdoblju nije bilo rashoda za tu namjenu. 
Program: 2010- VATROGASNE UDRUGE I CIVILNA ZAŠTITA
Realizacija navedenog Programa provodi se financiranjem aktivnosti Vatrogasne zajednice Općine Bednja za aktivnosti vatrogasnih društava, te sustava civilne zaštite kao i Plana i programa procjene ugroženosti i plana zaštite i spašavanja. 

Za financiranje vatrogasne Zajednice kao i triju vatrogasnih društava izdvojeno je ukupno 34.193,18 eura, te za izgradnju vatrogasnog doma u Vrbnu iznos od 83.310,49 eura. 
Program: 2011- ZAŠTITA I UNAPREĐENJE ZDRAVLJA

Navedeni program realiziran je u iznosu od 664,54 eura, a kroz aktivnosti financiranja režijskih troškova ambulanti. 

Program:  2012- PROMICANJE CIVILNOG DRUŠTVA
Programom su osigurana sredstva za djelatnost raznih udruga sa područja Općine Bednja kao i vanjskih prijavitelja koji se bave  aktivnostima  od interesa za Općinu u ukupnomu iznosu od 18.694,05 eura. Sredstva su raspoređena na temelju valorizacije prijavljenih programa udruga na Javni poziv za predlaganje projekata i programa u skladu sa posebnim zakonskim propisima i aktima Općine Bednja.  

U okviru navedenog programa Gradskom društvu Crvenog križa-Ivanec, a sukladno Zakonskoj odredbi u 2026. godini isplaćeno je ukupno 4.275,00  eura 

Aktivnost vjerskih zajednica je realizirana je  u iznosu od 10.000,00 eura kroz financiranje aktivnosti po pojedinačnim zahtjevima.

Financiranje rada turističke zajednice financirano je u iznosu od 2.290,32 ( povrat uplaćenih sredstava od boravišne pristojbe).  
Za financiranje rada ostalih udruga izdvojeno je 2.128,73 eura. 

Program: 2013- JAVNA UPRAVA I ADMINISTRACIJA-VRTIĆ „Zibeljko“ Bednja
Program je realiziran u iznosu od 175.081,33 eura, a sredstva su izdvojena za : 

· 31 rashodi za zaposlene evidentirani su u iznosu od 132.230,75
· 32 materijalni rashodi u iznosu od 42.416,42
· 34 financijski  rashodi  u iznosu od 401,19
· 42 rashodi za nabavu proizvedene dugotrajne imovine u iznosu od 32,97
Obveze Općine Bednja na dan 30.06.2026.
Na računima skupine 2 Obveze šifra V001 evidentirane su obveze sa 01.01.2026. u iznosu od 725.167,17 eura

U  periodu do 30.06.2026. došlo je do povećanja obveza šifra V002  u iznosu od  1.085.181,75 eura. Također u istom izvještajnom razdoblju podmireno je obveza šifra V004  u ukupnom iznosu od 1.323.990,79 eura.

Stanje obveza na kraju izvještajnog razdoblja šifra V006 iznosi 486.358,13 eura od čega je dospjelo šifra V007 u iznosu od 260.312,02 eura  dok je nedospjelo šifra V009 u iznosu od  226.046,11 eura. 

· ND23 u iznosu od  87.439,45
· ND24 u iznosu od  17.810,61
· ND26 u iznosu od 106.156,12 (glavnica po dugoročnom kreditu).


· ND27 u iznosu od 14.639,93
Obveze proračunskog korisnik Dječji vrtić „Zibeljko“ na dan 30.6.2026.
Stanje obveza na početku izvještajnog razdoblja tj. 01. siječnja 2026. iznosi 26.338,09 eura  (V001)
U razdoblju siječanj – lipanj 2026. godine povećanje obveza iznosi 176.117,81 eura  (V002)
Podmirene obveze u izvještajnom razdoblju iznose 175.783,72 eura  (V004)
Stanje obveza na dan 30.06.2026. iznose 26.672,18 eura od čega se iznos od 89,72 odnosi na dospjele, a iznos od 26.582,46 na nedospjele.  
Nenaplaćena potraživanja za prihode Općine Bednja:
Potraživanja za prihode poslovanja i ostala potraživanja iznose  379.571,31€
· Nedospjela potraživanja iznose 325.171,02 eura 
· Dospjela potraživanja iznose 56.803,41 eura 
Potraživanja se odnose na:

· 129 – ostala potraživanja u iznosu od 1.130,08 eura 
· 161- potraživanja za  poreze ukupno iznosi 47.418,58 eura; porez na javne površine (5,28),  porez na kuće za odmor (8.015,68), porez na nekretnine (24.016,67), porez na potrošnju (7.086,23) i porez na promet nekretninama (6.996,69), porez na tvrtku (1.298,03)
· 163-potraživanja za pomoći od subjekata unutar općeg proračuna-pomoći fiskalnog izravnanja (325.171,02).

· 164-potraživanja za  prihode od imovine ukupno iznose 904,06, koncesijsku naknadu (279,77),  naknada za zadržavanje nezakonito izgrađene zgrade u prostoru (490,83), prihodi od zakupa imovine u iznosu od (133,46). 
· 165-potraživanja za upravne i administrativne pristojbe iznose 4.422,83; prihodi vodnog gospodarstva-NUV(6.934,69),ostali nespomenuti prihodi (590,79), komunalni doprinos (491,26), komunalna naknada za stambeni i poslovni prostor pretplata (+5.736,69), grobna naknada (2.142,78) 
Potraživanja za prihode od prodaje nefinancijske imovine:

· 172- potraživanja za prihode od prodaje stanova sa stanarskim pravom iznose 234,64 eura  i dospjela su.
Nenaplaćena potraživanja za prihode proračunskog korisnika Dječji vrtić „Zibeljko“:

Potraživanja za prihode poslovanja iznose 5.141,26
· Nedospjela potraživanja iznose 5.141,26 eura 
Potraživanja se odnose na ostale nespomenute prihode (potraživanja od roditelja za boravak djece  u dječjem vrtiću) za lipanj 2026. 
Općina Bednja u svojim evidencijama nema  potencijalne obveza  po osnovi sudskih postupaka. 

Proračunski korisnik Dječji vrtić „Zibeljko“ nema evidentiranih sudskih sporova.

